L 219/42 Jurnalul Oficial al Uniunii Europene 25.7.2014 DIRECTIVA 2014/87/EURATOM A CONSILIULUI din 8 iulie 2014 de modificare a Directivei 2009/71/Euratom de instituire a unui cadru comunitar pentru securi- tatea nucleară a instalațiilor nucleare CONSILIUL UNIUNII EUROPENE, având în vedere Tratatul de instituire a Comunității Europene a Energiei Atomice, în special articolele 31 și 32, având în vedere propunerea Comisiei Europene, elaborată după obținerea avizului unui grup de experți ştiințifici din statele membre numiţi de Comitetul ştiințific și tehnic, având în vedere avizul Parlamentului European (), având în vedere avizul Comitetului Economic și Social European (?), întrucât: (1) Directiva 2013/59/Euratom a Consiliului (?) stabileşte standarde de securitate de bază uniforme pentru protecția sănătății persoanelor supuse expunerilor profesionale, medicale și ale publicului împotriva pericolelor cauzate de radiațiile ionizante. (2) Directiva 2009/71/Euratom a Consiliului (“) prevede obligațiile statelor membre de a institui și întreține un cadru național privind securitatea nucleară. Directiva menționată reflectă dispozițiile cuprinse în principalul instrument internațional în domeniul securității nucleare, și anume Convenția privind securitatea nucleară (*), precum şi prin- cipiile fundamentale de securitate (*) stabilite de Agenţia Internaţională pentru Energia Atomică („AIEA”). (3) Directiva 2011/70/Euratom a Consiliului () prevede obligațiile statelor membre de a institui și menține un cadru național privind gestionarea combustibilului uzat și a deşeurilor radioactive. (4)  Concluziile Consiliului din 8 mai 2007 privind securitatea nucleară și gestionarea în condiții de siguranță a combustibilului nuclear uzat şi a deşeurilor radioactive au subliniat că „securitatea nucleară este o responsabilitate națională exercitată, după caz, în cadrul UE. Deciziile privind măsurile de securitate și supravegherea instalațiilor nucleare rămân în responsabilitatea exclusivă a operatorilor şi a autorităților naționale”. (5) Accidentul nuclear din 2011 de la Fukushima, în Japonia, a readus în atenție, la nivel mondial, măsurile necesare pentru a reduce la minimum riscurile şi pentru a asigura cele mai solide niveluri de securitate nucleară. Pe baza concluziilor Consiliului European din 24-25 martie 2011, autoritățile naționale de reglementare competente, împreună cu Comisia în cadrul Grupului european de reglementare pentru siguranța nucleară (ENSREG), înființat prin Decizia 2007/530/Euratom a Comisiei (*) au efectuat la nivel comunitar evaluări cuprinzătoare ale riscurilor şi securității centralelor nucleare („teste de stres”). Rezultatele au identificat o serie de îmbunătățiri care ar putea fi puse în aplicare în cadrul abordărilor şi al practicilor industriale în domeniul securității nucleare din țările partici- pante. () Avizul din 2 aprilie 2014 (nepublicat încă în Jurnalul Oficial). () JO C341,21.11.2013,p. 92. () Directiva 2013/59/Euratom a Consiliului din 5 decembrie 2013 de stabilire a normelor de securitate de bază privind protecția împotriva pericolelor prezentate de expunerea la radiațiile ionizante și de abrogare a Directivelor 89/618/Euratom, 90/641/Euratom, 96/29/Euratom, 97/43/Euratom și 2003/122/Euratom JO L 13,17.1.2014, p. 1). () Directiva 2009/71/Euratom a Consiliului din 25 iunie 2009 de instituire a unui cadru comunitar pentru securitatea nucleară a instala- țiilor nucleare 0L 172, 2.7.2009, p. 18). () Decizia 1999/819/Euratom a Comisiei din 16 noiembrie 1999 privind aderarea Comunității Europene a Energiei Atomice (Euratom) la Convenția din 1994 privind siguranța nucleară (JOL 318, 11.12.1999, p. 20). () IAEA Safety Fundamentals: Fundamental safety principles (Elementele fundamentale de securitate ale AIEA: Principii fundamentale de securitate), IAEA Safety Standard Series nr. SF-1 (2006). (') Directiva 2011/70/Euratom a Consiliului din 19 iulie 2011 de instituire a unui cadru comunitar pentru gestionarea responsabilă şi în condiții de siguranță a combustibilului uzat şi a deşeurilor radioactive JO L 199,2.8.2011, p. 48). (*) Decizia 2007/530/Euratom a Comisiei din 17 iulie 2007 privind stabilirea Grupului european la nivel înalt pentru siguranța nucleară și gestionarea deşeurilor JO L 195, 27.7.2007, p. 44).